Document ID: /roh_data/filtered/fineweb-2-filterrobots_roh.jsonl.gz/50229

En Grischun datti actualmain 125 chors cun 4'131 chantaduras e chantadurs, i dat chors novs ma er da quels che smettan. In da quels è il cor masdo da Bever. En la vischnanca cun var 600 abitantas ed abitants è quel stà activ fin avant dus onns. L'ultim aveva el var 20 chantaduras e chantadurs, giuvens e vegls, umens e dunnas – in chor maschadà en il vair senn dal pled.
Las ragischs dal cor
Gia il 1850 hai dà a Bever in chor da baselgia, pli tard in chor da dunnas – ed il 1967 è vegni fundà il chor maschadà. Ses emprim dirigent è stà Peider Nogler, lura èn seguids Pol Clo Nicolay, Jost Fallett, e sco ultima dirigenta Selina Bontognali che ha manà il cor durant 7 onns fin il 2018.
Avant, il 1995-2008, ha dirigì Amarilli Fritz-Andina il cor masdo da Bever, e l’incumbensa da tgirar ina furmaziun en ina pitschna vischnanca cun 600 abitantas ed abitants è ina sfida:
Il dirigent e la dirigenta sco locomotiva
Ed er impurtants èn ils curs da diriger da l'uniun da chant Grischuna che procuran per dirigentas e dirigents per ils chors.
Per avair chantaduras e chantadurs – tar il cor masdo da Bever eran quai adina tranter 15 e 30 – dovri persunas che chantan gugent ed anc in autra motivaziun:
Il cor masdo da Bever è lura er sa participà savens a festas da chant, uschia a Müstair, Zernez, Vicosoprano, Samedan ed Ardez.
La fin dal cor masdo da Bever
Ils 3 da schaner 2018 èsi lura stà a fin cun il cor masdo da Bever
Activitads per la vita culturala en vischnanca
Il cor masdo da Bever ha er enritgì durant tut ils onns la vita culturala, cun sairadas da trategniment cun teater, concerts, chant da Silvester ubain sut las fanestras ed er activitads per chantaduras e chantadurs.